Fondsinsameling vir James Small se kinders gehouJames Small. (Argieffoto) Die SA Rugbylegendevereniging (Sarla) het ŉ geldinsamelingsgeleentheid gereël ten bate van James Small se kinders nadat die oud-Springbok vroeër vandeesmaand onverwags dood is. Sarla sal op 7 Augustus ŉ huldeblyk-ontbyt aanbied in die Sandton Konvensiesentrum ter ere van Small. Tafels word verkoop teen R15 000 per tafel vir tien en alle geld sal aangewend word vir die onderrig en welstand van James se kinders, Ruby en Caleb. Gavin Varejes, president van Sarla, het ŉ spesiaal gemaakte Harley Davidson, enig in sy soort, laat maak wat by die geleentheid opgeveil sal word. Small is op 10 Julie aan ŉ hartaanval dood. Hy was 50 jaar oud. Sy begrafnisdiens is verlede by die Wanderers in Johannesburg gehou. Nagenoeg 300 mense het die diens bygewoon, onder wie verskeie Springbokspelers soos Rudolf Straeuli, André Pretorius, Pieter Hendriks, Kobus Wiese en Japie Mulder.